
	1. Objekta nosaukums: Smiltenes pilsētas Bērnu un jaunatnes sporta skola

	2. Objekta īpašnieks: Smiltenes novada pašvaldība, reģ. Nr. 90009067337, Dārza iela 3, Smiltene, Smiltenes novads

	3. Objekta adrese: Gaujas iela 2, Smiltene, Smiltenes novads, LV-4729

	4. Novērtēšanu veica: 31.05.2023., vides veselības analītiķe Silvija Švalkovska

	5. Novērtēšanā piedalījās: Smiltenes pilsētas Bērnu un jaunatnes sporta skolas direktors Ivars Joksts

	6. Konstatēts: 
6.1. Vispārīgās ziņas par objektu/ objekta raksturojums
   Smiltenes pilsētas Bērnu un jaunatnes sporta skola (turpmāk – Sporta skola) nodrošina profesionālās ievirzes sporta izglītības mācību programmas apguvi 470 izglītojamiem. Sporta skolā var apgūt 7 programmas: basketbols, BMX, futbols, orientēšanās sports, riteņbraukšana, vieglatlētika, volejbols. 
Sporta skola atrodas divu stāvu ēkā, Gaujas ielā 2, Smiltenes centrā. Ēkas 2. stāvā atrodas Sporta skolas administrācija. Ēkas 1. stāvā ir neliela sporta zāle 222,3 m2 platībā, higiēnas telpas – zēnu un meiteņu ģērbtuves, dušas telpas (katrā ir divas dušas ierīces) un tualetes telpas (meitenēm divi klozetpodi kabīnēs ar roku mazgātni priekštelpā; zēniem viens klozetpods un viena roku mazgātne). Dušas telpās starp dušas ierīcēm starpsienu vietā uzstādīti aizkari. Pirmajā stāvā atrodas telpas uzkopšanas inventāra uzglabāšanai ar roku mazgātni un klozetpodu un viena tualetes telpa apmeklētājiem ar klozetpodu un roku mazgātni. Otrajā stāvā atrodas divas higiēnas telpas personālam. Pārējās telpas Sporta skola nomā no Smiltenes novada mācību iestādēm, Smiltenes pilsētas Sporta halles Gaujas ielā 1, Smiltenē (skatīt Pielikums Nr. 1) un daudzfunkcionālā sporta kompleksa “Teperis” (skatīt Pielikums Nr. 3). Telpu sastāvs un sanitāri higiēniskais stāvoklis novērtēšanas laikā daļēji atbilst higiēnas prasībām. 
6.2. Iekštelpu virsmu apdare
   Iekštelpu apdarei izmantoti telpu funkcijai atbilstoši, viegli kopjami un dezinficējami materiāli. Telpās nepieciešams kosmētiskais remonts, jo telpu apdares materiāli ir nolietojušies.
6.3. Apgaismojums
   Dabiskais un mākslīgais; novērtējot vizuāli - nodrošināta atbilstība pastāvošajām prasībām.
6.4. Siltumapgāde 
   Centralizēta – pieslēgums Smiltenes pilsētas siltumapgādes sistēmai.

6.5. Gaisa apmaiņa 
Administrācijas telpas ir ar logiem un iespēju vēdināt; 1. stāvā sporta zālē sienā iebūvēta piespiedu nosūces ventilācijas iekārta. Higiēnas telpās 1. stāvā dabīgās ventilācijas kanāli. Ģērbtuvēs ir iespēja atvērt logu augšējo sekciju un nodrošināt vēdināšanu. Nepieciešams izvērtēt iespēju higiēnas telpās uzstādīt piespiedu nosūces ventilācijas iekārtas.  
6.6. Ūdens apgāde
Centralizēta – Smiltenes pilsētas ūdensapgādes sistēma.
6.7. Kanalizācijas sistēma
   Centralizēta  –  pieslēgums Smiltenes pilsētas inženiertehniskiem tīkliem.
6.8. Teritorijas labiekārtošana
   Ēka atrodas maģistrālās ielas krustojumā ar šķērsielu. Blakus Sporta skolai ir statīvs velosipēdu novietošanai; stāvlaukums automašīnu novietošanai kopīgs ar blakus esošo tirdzniecības centru; nav atsevišķas saimnieciskās zonas atkritumu uzglabāšanai.
6.9. Vides pieejamība
   Netiek nodrošināta.
6.10. Riska faktoru novērtēšana un cita informācija
Nav

	7. SLĒDZIENS
Smiltenes pilsētas Bērnu un jaunatnes sporta skolas telpas Gaujas ielā 2, Smiltenē, Smiltenes novadā atbilst higiēnas prasībām.

	8. Rekomendējamie pasākumi 
8.1. Lai nodrošinātu atbilstošu telpu uzkopšanu un dezinfekciju, ģērbtuvēs veicams telpu kosmētiskais remonts.

